Lada Vesta

**Lada Vesta** () — расійскі легкавы аўтамабіль малога класа, які выпускаецца з 2015 года.
У мадэльным шэрагу АўтаВАЗа паўстаў на замену мадэлі Priora.

## Гісторыя 
### Распрацоўка 
thumb|left|Lada Vesta Concept, 2014
Пачынаючы з 2004 года АўтаВАЗ вёў распрацоўку новага сямейства на платформе «Lada C»: ВАЗ-2116 (седан), 2117 (універсал) і 2118 (хетчбек). У 2010 годзе кіраўніцтва АўтаВАЗа абвясціла аб зачыненні праекта.

У жніўні 2014 года на Маскоўскім аўтасалоне быў прадстаўлены канцэпт Lada Vesta, у аснову якога ў тым ліку ляглі напрацоўкі "праекта C". У ліпені 2015 года была паказана серыйная версія.

### 2015—2022 
[thumb|Lada Vesta на канвееры [іжэўскага завода]]
Серыйны выпуск мадэлі пачаўся 25 верасня 2015 года. Зборка Lada Vesta была наладжана на заводзе ў Іжэўску, пры гэтым значная частка кампанентаў выпускалася ў Тальяці: матор, каробка перадач, элементы шасі, дэталі буйной і сярэдняй штампоўкі, у тым ліку вонкавыя панэлі кузава. Напачатку выпуску ўзровень лакалізацыі складаў 71%.

19 чэрвеня 2017 года завод «Лада Іжэўск» выпусціў 100-тысячны аўтамабіль *Lada Vesta*.
thumb|Lada Vesta SW на канвееры іжэўскага завода
11 верасня 2017 года пачалі выпускаць універсал *Vesta SW* і яго прыпадняты варыянт *Vesta SW Cross*.

25 красавіка 2018 года пачаўся выпуск седанаў версіі *Lada Vesta Cross*.

28 лютага 2019 года была выраблена 300-тысячная Веста. Юбілейным стаў універсал *Vesta SW* колеру «Карфаген» у камплектацыі *Luxe* з рухавіком аб'ёмам 1,6 л (106 к.с.) і механічнай каробкай перадач.

19 снежня 2019 года з канвеера сышла 400-тысячная Lada Vesta. Юбілейным стаў седан ярка-блакітнага колеру «Дайвінг» у камплектацыі *Exclusive* з аўтаматычнай бесступеньчатай трансмісіяй і рухавіком 1,6 л (113 к.с.).

13 лістапада 2020 года быў выпушчаны 500-тысячны аўтамабіль. Юбілейным стаў седан *Vesta Cross* у камплектацыі *[BLACK]*, абсталяваны рухавіком 1,6 л (106 к.с.) і механічнай каробкай перадач.

9 верасня 2021 года з канвеера сышла 600-тысячная Lada Vesta. Юбілейным стаў універсал Lada Vesta SW Cross ярка-блакітнага колеру «Дайвінг» у камплектацыі *[BLACK]* з рухавіком 1,6 л (106 к.с.) і механічнай каробкай перадач. Аўтамабіль быў дастаўлены ў Беларусь у дылерскі цэнтр Lada ў Гомелі.

### Vesta NG (2022) 
22 лютага 2022 года стартавала вытворчасць абноўленай Весты. Мадэль атрымала новыя бамперы, цалкам святлодыёдную оптыку (фары, супрацьтуманныя агні, заднія ліхтары). Рашотка радыятара зроблена рознай у стандартных машын і версій *Cross*: на стандартных рашотку перасякаюць два храміраваныя гарызантальныя молдынгі, у *Cross* яна складаецца з буйных ячэек. Таксама быў абноўлены інтэр’ер: з’явіліся новыя пярэдняя панэль, цэнтральная кансоль, прыборы, руль і ашалёўка дзвярэй. Для люксавай камплектацыі прадугледжвалася панэль з віртуальнымі прыборамі і дзесяціцалёвым вертыкальным планшэтам медыясістэмы на цэнтральнай кансолі.

Дэфіцыт кампанентаў і страта некаторых пастаўшчыкоў прымусілі спыніць выпуск. 5 сакавіка завод «Лада Іжэўск» спыніўся з-за недахопу камплектуючых — у першую чаргу электронных кампанентаў, якія пастаўляліся Renault з іншых краін. Да спынення вытворчасці паспелі сабраць прыкладна 800 рэстайлінгавых машын. У пачатку жніўня сабралі яшчэ 240 аўтамабіляў з рэшты машынакамплектаў, аднак большасць гэтых машын недаўкамплектаваны і не маюць падушак бяспекі і некаторых электронных блокаў.

У жніўні 2022 года было прынята рашэнне перанесці вытворчасць мадэлі ў Тальяці на лінію B0. Выпуск машын узнавілі ў сакавіку 2023 года.

## Мадыфікацыі 
* **Lada Vesta**
* **Lada Vesta Cross**
* **Lada Vesta SW**
* **Lada Vesta SW Cross**
* **Lada Vesta Sport**

Выява:Vladimir Putin driving Lada Vesta 04.jpg|Lada Vesta
Выява:Museum of the Izhevsk Automobile Plant-17.jpg|Lada Vesta Sport
Выява:Lada Vesta SW.jpg|Lada Vesta SW
Выява:Lada Vesta SW Cross in Tomsk 01.jpg|Lada Vesta SW Cross

Першапачаткова планавалася, што акрамя седана і ўніверсала, у сямейства Vesta будзе ўваходзіць хэтчбек. Ад Vesta ў кузаве ўніверсал ён адрозніваўся кароткай задняй навіссю, іншымі багажнымі дзвярыма, ліхтарамі іншага дызайну і спусцістай лініяй даху, на якім быў спойлер. Даўжыня была на 150 міліметраў карацей седана Vesta і складала 4,26 метры. Гэтая мадыфікацыя існавала толькі ў выглядзе макета, які быў прадэманстраваны ў 2015 годзе. Замест хэтчбека Vesta АўтаВАЗ выпусціў на рынак мадэль Lada XRAY.

## Апісанне 
### Салон 

Выява:Budapest, Hungexpo, AMTS 2017, 44.jpg
Выява:Lada Vesta SW Cross interior 01.jpg
Выява:Lada Vesta SW Cross interior 02.jpg

### Рухавікі 
thumb|200px|Рухавік ВАЗ-21129 (1,6 л)
thumb|200px|Рухавік ВАЗ-21179 (1,8 л)
Базавы рухавік для Vesta — 1,6-літровы 16-клапанны **ВАЗ-21129** магутнасцю 106 к.с. Па сутнасці, гэта дапрацаваны *ВАЗ-21127*, які, у сваю чаргу, вядзе свой радавод ад ВАЗ-21083. У жніўні 2018 года з'явілася новая поршневая сістэма *Federal-Mogul* (з выбаркамі ў поршнях, якія прадухіляюць загін клапанаў пры абрыве рамяня ГРМ).

У чэрвені 2017 года пачалася вытворчасць біпаліўнай мадыфікацыі **Lada Vesta CNG**, разлічанай на работу на сціснутым прыродным газе. Газабалонная ўстаноўка прапаноўвалася для машын з рухавіком аб'ёмам 1,6 л (106 к.с. на бензіне і 96 к.с. на метане) з 5-ступеньчатай механічнай каробкай перадач. Металакампазітны газавы балон ёмістасцю 90 л (18 кубаметраў) усталяваны ў багажніку за спінкай задняга сядзення.

Другі рухавік, якім абсталёўваецца Vesta, — 1,8-літровы **ВАЗ-21179** магутнасцю 122 к.с. Ён пабудаваны на базе 1,6-літровага матора, але практычна цалкам складаецца з арыгінальных дэталяў, а таксама мае шэраг канструктыўных адрозненняў. Адно з іх — фазавярчальнік на ўпуску. З 2018 года выпуску аўтамабілі атрымалі новую паліўную рампу і абноўленую прашыўку. У лістападзе 2020 года была дапрацавана канструкцыя галоўкі блока цыліндраў.

Версія *Sport* абсталёўвалася дапрацаваным рухавіком 1,8 л з шэрагам арыгінальных дэталяў (у прыватнасці, упуск і выпуск) і арыгінальнай прашыўкай.

З лета 2020 годзе АўтаВАЗ паступова прыбіраў з камплектацый Lada Vesta рухавік *ВАЗ-21179*. Са студзеня 2021 года ён застаўся толькі на версіях *Lada Vesta Cross* і *Lada Vesta SW Cross*.

### Шасі 
Vesta грунтуецца на арыгінальнай платформе, пры гэтым у канструкцыі былі ўжытыя вузлы і агрэгаты ад іншых мадэляў Lada і Renault.

Ад пачатку вытворчасці Vesta абсталёўваліся каробкай *Renault JH3*. З восені 2016 года на машыны з рухавіком 1,6 сталі ўсталёўваць каробку перадач *ВАЗ-21807*.

*АМТ* — рабатызаваная каробка на базе 5-ступеньчатай "механікі" ВАЗ з прымяненнем кампанентаў ZF.

У лістападзе 2019 года на рынак выйшла Vesta з варыятарам Jatco.

Vesta мае некалькі варыянтаў падвескі: стандартная для седана і ўніверсала, з павялічаным дарожным прасветам у Cross-версій, а таксама пераналаджаная і паніжаная для мадыфікацыі Sport.

У пярэдняй падвесцы арыгінальныя штампаваныя L-падобныя рычагі, якіх няма ні ў аўтамабіляў сямейства В0, ні на іншых Ладах. Выкарыстаны пярэдні падрамнік. У аснове задняй падвескі — змененая бэлька ад электрамабіля Renault Zoe (на Vesta яна шырэй на 50 мм). Падвеска Cross-версій больш жорсткая за кошт iншых наладаў і нізкапрофільных шын памера 205/50 R17. Базавыя шыны для Lada Vesta — 185/65 R15, для версіі SW прапанаваныя 195/55 R16.

Весты з маторам 1,8 л, а таксама ўсе Cross-версіі маюць заднія дыскавыя тормазы замест барабанных. У версіі *Vesta Sport* ужываюцца тармазныя механізмы ад Renault Megane.

### Тэхнічныя характарыстыкі 
### Бяспека 
Расійскі часопіс Аўтарэвю () двойчы праводзіў франтальныя краш-тэсты аўтамабіля (аб мяккі бар'ер з перакрыццём 40% і на хуткасці 64 км/г). У 2016 годзе быў выпрабаваны седан: 14,1 балаў з 16 (4 зоркі паводле рэйтынгу ARCAP). У 2018 годзе часопісам была выпрабавана *Lada Vesta SW Cross*: з-за павелічэння вагі прыпадняты ўніверсал пераносіць удар горш, чым седан, і атрымаў 11,7 балаў з 16 (3 зоркі паводле рэйтынгу ARCAP).

## Продажы 
### У Беларусі 
Продажы мадэлі ў Беларусі пачаліся 21 студзеня 2016 года.

## Літаратура 
*  

## Спасылкі 
* 
* 
* 

ВАЗ
Vesta
Катэгорыя:Аўтамабілі, прадстаўленыя ў 2015
Катэгорыя:Аўтамабілі 2010-х
Катэгорыя:Аўтамабілі 2020-х